ปชช.ไม่ขัดตัดแต้มใบขับขี่ ความเห็นทั้งสัมมนาและโซเชียล
สตช.เตรียมสรุปเสนอ สนช.,พล.ต.ต.เอกลักษณ์ ลิ้มสังกาศ ผบก.ส.3 ในฐานะคณะกรรมการแก้ไขกฎหมายจราจร สำนักงานตำรวจแห่งชาติ (สตช.) กล่าวว่า หลังจาก สตช.ได้จัดประชาพิจารณ์รับฟังความเห็นการยกร่างแก้ไขกฎหมายว่าด้วย การตัดคะแนนความประพฤติใบอนุญาตขับขี่ ที่สโมสรตำรวจ วันที่ 7 มิ.ย.,ที่ผ่านมา ซึ่งผลการรับฟังเสียงส่วนใหญ่เห็นด้วยกับโครงการดังกล่าว ขณะนี้รอผลการรับฟังความเห็นผ่านทางโซเชียลอีก 2 แห่ง คือ จากเว็บไซต์ สตช. และกลุ่ม อสจร.ผ่านรายการวิทยุ จส.100 ซึ่งแนวโน้มเสียงส่วนใหญ่จากโซเชียลสอดคล้องกับการรับฟังจัดขึ้นที่สโมสรตำรวจ ทั้งนี้ หลังจากได้ข้อมูลครบแล้ว คณะกรรมการจะสรุปส่งให้คณะกรรมการกฤษฎีกา เสนอ ครม.เพื่อนำเข้าสภานิติบัญญัติแห่งชาติ (สนช.) พิจารณาต่อไป,พล.ต.ต.เอกลักษณ์กล่าวว่า สตช.ได้กำหนดหลักเกณฑ์มาตรการตัดคะแนนความประพฤติ ดังนี้ ประชาชนที่มีใบอนุญาตขับขี่จะมีทั้งหมด 12 คะแนน โดยทุกข้อหาตาม พ.ร.บ.จราจรทางบกจะมีคะแนนความประพฤติทั้งหมดแบ่งกลุ่มข้อหาในการตัดคะแนนไว้ 3 กลุ่ม ได้แก่ กลุ่มที่ 1 ส่งผลกระทบผู้อื่นน้อย เช่น ไม่สวมหมวกกันน็อก ไม่คาดเข็มขัดนิรภัย ตัด 1 คะแนน กลุ่มที่ 2 ส่งผลกระทบปานกลาง เช่น ขับรถฝ่าไฟแดง ขับรถย้อนศร ตัด 2 คะแนน กลุ่มที่ 3 ส่งผลกระทบร้ายแรง เช่น ดื่มแล้วขับ ขับรถเร็วเกินกฎหมายกำหนด ตัด 3 คะแนน หากใครถูกตัดหมดทั้ง 12 คะแนน จะถูกพักใช้ใบอนุญาตขับขี่ 90 วันและหากถูกพักใบอนุญาตขับขี่ติดต่อกัน 3 ครั้ง จะถูกพักใช้ใบอนุญาตขับขี่ 1 ปี และหากถูกตัด 12 คะแนนซ้ำ จะถูกเพิกถอนใบอนุญาต 3 ปี.
พล.ต.ต.เอกลักษณ์ ลิ้มสังกาศ ผบก.ส.3 ในฐานะคณะกรรมการแก้ไขกฎหมายจราจร สำนักงานตำรวจแห่งชาติ (สตช.) กล่าวว่า
กฎหมายจราจร,สำนักงานตำรวจแห่งชาติ,ตัดแต้ม,ใบขับขี่,เอกลักษณ์ ลิ้มสังกาศ